ट्रक की टक्कर से युवक की मौत
छापर | देवाणीमेगा हाईवे तिराहे के पास सोमवार को एक ट्रक की टक्कर से बाइक पर सवार 35 वर्षीय युवक की मौत हो गई। जानकारी के अनुसार किशनसिंह 35 पुत्र शंभू सिंह राजपूत निवासी तंवरा हाल जेसीबी ऑपरेटर नगर परिषद, सुजानगढ़ सोमवार दोपहर को बाइक पर छापर रेलवे स्टेशन से सुजानगढ़ की तरफ जा रहा था। इसी दौरान सामने से रहे एक ट्रक के चालक ने बाइक के टक्कर मार दी, जिससे उसकी मौके पर ही मौत हो गई। हादसे की सूचना मिलने के बाद मौके पर पहुंची पुलिस ने ट्रक को जब्त कर लिया और मृतक के शव को छापर के अस्पताल की मोर्चरी में पहुंचाया। हादसे को लेकर सोमवार देर शाम तक थाने में किसी प्रकार का मामला दर्ज नहीं हुआ।
bho_Deva hin_Deva